  Туспуктэм: Алексей Арзамасцев Майя Бывальцева Удмуртиысь кунпуш ужъёсъя министерствоысь ӧнерчиос Ижысь школаосын кышкыттэмлыкъя ужрадъёсты юнматӥзы. Со сяна, элькунысь Росгвардия дышетсконниосты но соос котырез чаклась патрульёсы группаоссэ поттӥз, ивортӥз кар администрацилэн пресс-службаез. Ужасьёсын но возьмаськись предприятиосын валэктон уж мынэ. Озьы ик сигнализацилэсь но ӝог юрттэт ӧтён кнопкаослэсь ужамзэс эскеро. Вань кужымъёс вылӥ дасьлыкъя ужало, уен-нуналэн чакласькыны патрульёс кылдытэмын. Ижысь 88 номеро школаын ыбылӥськон дыръя быремъёслэн но сӧсырмемъёслэн ӵыжы-выжыоссылы но матысь адямиоссылы психилоги юрттэт ӟырдыт телефон линиосъя сёто, соослэн номеръёссы: 8-800-100-24-47, 8-800-100-09-06. Удмуртилэн тӧроез Александр Бречалов 29-тӥ куарусёнозь элькунын кайгырон нуналъёс ялӥз. Тодэ вайытом, Ижкарысь школаос но ватсаса тодон-валан сётон ужъюртъёс 27-тӥ куарусёнысен дышем радлыкъя ужало. 88 номеро школа дистанционной амалэн дышетонэ выжтэмын. 86 номеро лицейын (Холмогоров нимо ульча, 34) психологи юрттэт сётонъя центр ужа, пиналъёс дистанционно дышетскозы. Тегъёс: школаос кышкыттэмлык Ижкар полиция  